લઈ જઈશ હું સાથે ખુલ્લા ખાલી હાથે પૃથ્વી પરની રિદ્ધિ હૃદયભર– વસન્તની મ્હેકી ઊઠેલી ઉજ્જ્વલ મુખશોભા જે નવતર મેઘલ સાંજે વૃક્ષડાળીઓ મહીં ઝિલાયો તડકો વિમળ ઊમટ્યો જીવનભર કો અઢળક હૃદય-ઉમળકો, માનવજાતિ તણા પગમાં તરવરતી ક્રાંતિ અને મસ્તકે હિમાદ્રિશ્વેત ઝબકતી શાન્તિ, પશુની ધીરજ, વિહંગનાં કલનૃત્ય, શિલાનું મૌન ચિરંતન, વિરહ ધડકતું મિલને, સદા-મિલને રત સંતન તણી શાન્ત શીળી સ્મિતશોભા, અંધકારના હૃદયનિચોડ સમી મૃદુ કંપિત સૌમ્ય તારાંકિત આભા પ્રિય હૃદયોનો ચાહ અને પડઘો પડતો જે ‘આહ!